Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 152/12/8811	Trebišov, 18.4.2012
EEČ : 2-69-131-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Dňa 04.03.2012 v doobedňajších hodinách vnikla do objektu XXXXX XXXXX, odkiaľ odcudzil za spoluúčasti ml. XXXXX a XXXXX 30 kg železného šrotu, pričom bola prichytená policajtmi Železničnej polície XXXXX, čím spôsobila pre železničnú spoločnosť XXXXX XXXXX, škodu vo výške 9,- €, pričom bola za obdobný čin v predchádzajúcich dvanástich mesiacoch postihnutá rozhodnutím XXXXX z 05.04.2011 pre priestupok proti majetku podľa § 50 ods. 1 zákona č. 372/1990 Zb. v znení neskorších predpisov na peňažný trest vo výške 30,- €,  ktorý nadobudol právoplatnosť 19.05.2011.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu Železničnej polície XXXXX sp. zn. XXXXX zo 04.03.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia.

	Obvinená XXXXX v priebehu  skráteného vyšetrovania ku skutku,  ktorý je jej kladený za vinu, sa v plnom rozsahu doznala. Z výsluchu poškodenej XXXXX, č. l. 7-13 vyplýva, že obvinená vrátila odcudzené veci a z uvedeného dôvodu poškodená strana žiadnu škodu uhradiť nežiada. 

	Obvinená XXXXX zároveň  súhlasila s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinená povedie v priebehu tejto skúšobnej doby riadny život, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinenú XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok	

JUDr. Juraj Bók
prokurátor